ཡང་འཆི་མེད་བསྟན་གཉིས་གཡུང་དྲུང་གླིང་པས་གཏེར་མ།པད་མའི་རྣམ་ཐར་གྲངས་བཅུ་གཉིས་བདག་ཅན།དྲི་མ་མེད་པའི་རྒྱན།ཞེས་པ་དང་།ཡེ་ཤེས་མཚོ་རྒྱལ་རྣམ་ཐར།བེེ་རོ་ཙ་ནའི་རྣམ་ཐར།མཚོ་རྒྱལ་དང་བེེ་རོ་ཙ་ནས་མཛད་པ་ལས།བེ་རོ་ཙ་ནས་རྒྱ་གར་ནས་མདོ་སྔགས་འདྲེས་མ་རྩིས་སྨན་འདྲེས་མ་དང་།ཆོས་བོན་འདྲེས་མ་ལ་སོགས་མང་དུ་བསྒྱུར།དེ་ནས་གསང་སྔགས་ཕྱི་ནང་ཡང་གསང་རྒྱུད།བྱ་སྤྱོད་རྣལ་འབྱོར་ཡོ་ག་བླ་མེད་རྒྱུད།ཀྲི་ཡོག་སྡེ་གསུམ།ཡོ་ག་སྡེ་གསུམ་དང་།སྤྱི་ཏི་ཡང་ཏི་མཐའ་ཆེན་བྱུང་རྒྱལ་རྒྱུད།སོགས་ནས།སེམས་སྡེ་བཅོ་བརྒྱད།ཀློང་སྡེ་མ་བུ་དང་།མན་ངག་སྣ་ཚོགས་རྫོགས་ཆེན་ཆོས་བསྐོར་དང་།ངན་སྔགས་སྣ་ཚོགས་དྲགས་སྔགས་ལས་སྦྱོར་བསྒྱུར།ཞེས་དང་།ཡང་དེ་ལས།བོན་འགྱུར་གྱི་ནང་དུ་གན་ཇག་ཐང་ཏ་དང་།ཞེས་དང་།ཡང་དེ་ལས།དེ་ནས་བེེ་རོ་ཙ་ནས་གཡུ་སྒྲ་ནི།ཆོས་གྲྭར་ཆོས་གཏུག་ཚ་བའི་རོང་ནས་བཏང་།རྒྱལ་བློན་ཡིད་ཆེས་ཐོབ་ནས་སླར་སྤྱན་དྲངས།བན་བོན་གཉིས་ཀའི་བསྟན་པ་སྐྱོང་བར་བྱས།ཞེས་དང་།ཡང་དེ་ལས།བོན་དཔེ་ནང་མ་རྣམས་ནི་གཏེར་དུ་སྦས།ཕྱི་པའི་དཔེ་རྣམས་མ་ལུས་མེ་ལ་བསྲེགས།བོན་རྣམས་བཅུག་ཏེ་ཆོས་ཀྱི་བསྟན་པ་གཙུགཅེས་དང་།ཡང་དེ་ལས།གཏེར་གྱི་རྩ་བ་བསྡུས་པས་བཞི་ཕྱེས་ཏེ།མེས་གཏེར་སྲས་གཏེར་བོན་གཏེར་ཡང་གཏེར་བཞི།བཞི་པོ་རེ་ལ་བཅོ་བརྒྱད་རེ་རེ་མཛད།བཅོ་བརྒྱད་རེ་ལ་ཕུན་ཚོགས་ལྔ་ལྔ་བསྡུས།དེ་ཡང་རྒྱ་ནི་རིམ་པ་བདུན་བཏབ་སྦས།ཞེས་དང་།ཡང་དེ་ལས།དེ་ནས་བི་མ་ལ་དང་བེེ་རོ་ཡིས།གསང་སྔགས་ཕྱི་ནང་གསང་བའི་རྒྱུད་མང་བསྒྱུར།བོ་དྷི་ས་ཏྭ་གཡུ་སྒྲ་སྙིང་པོ་གཉིས།འདུལ་བ་མདོ་ཡི་གཞུང་ལུགས་བསྟན་བཅོས་བསྒྱུར།ཨོ་རྒྱན་པད་འབྱུང་ནམ་མཁའི་སྙིང་པོ་གཉིས།ཐབས་ལམ་ཟབ་པ་རྩ་རླུང་གཏུམ་མོ་བསྒྱུར།གཞན་ཡང་པཎ་གྲུབ་རེ་དང་ལོ་ཙ་རེ།མདོ་སྔགས་གཉིས་ཀ་རྒྱ་གར་བཞུགས་ཚད་བསྒྱུར།བོན་ལུགས་ཡང་དག་བཞག་ཀྱང་བོན་ལོག་བསྣུབས།དེ་དུས་བཙུན་མོ་དང་ནི་བོན་བློན་ཀུན།ཞེས་དང་།